[..]

**75.** **Par Kuldīgas novada attīstības programmas 2022.-2028. gadam Rīcību un investīciju plāna aktualizēšanu**

*Ziņo I. Astaševska*

Izskatot Kuldīgas attīstības aģentūras informāciju par izmaiņām Kuldīgas novada attīstības programmas 2014.-2022. gadam investīciju plāna (turpmāk – Investīciju plāns) 1. rīcības virziena “Kvalitatīvas, iekļaujošas un mūsdienīgas izglītības iespējas visiem pieejamā, atbalstošā un ilgtspējīgā izglītības vidē.”, 5. rīcību virziena “Dabas un ainavisko vērtību saglabāšana un izmantošana sabiedrības dzīves kvalitātes paaugstināšanai” un 7. rīcību virziena “Ilgtspējīgas sasniedzamības veicināšana” projektus, Kuldīgas novada dome konstatē nepieciešamību aktualizēt Investīciju plānu.

Tā ietvaros tiek veiktas šādas izmaiņas:

1. Aktualizētas projekta R.1.3.1.P.5. “Skrundas vidusskolas mācību vides uzlabošana” izmaksas.
2. Iekļauts projekts R.5.3.1.P.1. “Zivju dzīvotņu kvalitātes uzlabošana Riežupē”.
3. Aktualizētas projekta R.7.2.1.P.7. “Satiksmes drošības uzlabošana Kuldīgas pilsētas ielu gājēju pārejās” izmaksas.

Ņemot vērā iepriekš minēto un pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 15 balsīm „par” *(I. Astaševska, A. Roberts, B. Mikāla, B. Freija, A. Kimbors, A. Gustovskis, R. Lapuķis, R. Ernsons, L. Robežniece, A. Zankovskis, K. Ansone, R. Valters, N. Kleinberga, D. Kalniņa, R. Karloviča),* „pret” nav, „atturas” nav, Kuldīgas novada dome ***nolemj:***

1. Apstiprināt aktualizēto Kuldīgas novada attīstības programmas 2022.-2028. gadam Rīcību un investīciju plānu (*pielikumā*).
2. Kā atbildīgo par lēmuma izpildi noteikt Kuldīgas novada pašvaldības iestādi “Kuldīgas attīstības aģentūra”.
3. Lēmuma izpildes kontroli veikt Kuldīgas novada pašvaldības izpilddirektoram Rimantam Safonovam.

***Pielikumā:*** Kuldīgas novada attīstības programmas 2022.-2028. gadam Rīcību un investīciju plāns.

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”, Viedās administrācija un reģionālās attīstības ministrija (izmantojot TAPIS).

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) L. Zīberga

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* L. Zīberga

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU